1. Otvorite MS Excel i novu radnu knjigu. Nazovite prvi list radne knjige: „Grafikon\_Zrakoplovi“.
2. Na prvi list unesite sljedeće podatke i oblikujte ih u tablicu po izboru. Godinama podesite tip ćelije „Vrijeme“ a podacima o broju putnika i broju slijetanja postavite tip ćelije „Broj“. Podatke centrirajte unutar ćelija kao što je prikazano u tablici ispod.

|  |  |  |
| --- | --- | --- |
| Godina | Broj putnika | Slijetanja zrakoplova |
| 2007. | 53360 | 3183 |
| 2008. | 66772 | 4106 |
| 2009. | 65498 | 4217 |
| 2010. | 140431 | 5475 |
| 2011. | 136207 | 5903 |
| 2012. | 155566 | 6859 |

1. Broj putnika i slijetanja zrakoplova prikažite linijskim grafikonom.
2. Os x na grafikonu mora prikazivati godine iz tablice. Grafikonu dodijelite naziv: „Zračni promet 2007-2012“.
3. Legendu grafikona namjestite na dno grafikona i spremite napravljene promjene.
4. Na drugi radni list unesite podatke navedene u donjoj tablici i radni list nazovite „Grafikon\_Osiguranja“.

|  |  |  |
| --- | --- | --- |
| SKUPINA OSIGURANJA | Broj osiguranja | Broj šteta |
| Osiguranje od nezgode | 1427902 | 13830 |
| Zdravstveno osiguranje | 49799 | 30905 |
| Osiguranje cestovnih vozila – kasko | 218344 | 41942 |
| Osiguranje tračnih vozila – kasko | 39 | 5 |
| Osiguranje zračnih letjelica – kasko | 89 | 16 |
| Osiguranje pomorskih i riječnih vozila | 6546 | 399 |
| Osiguranje robe u prijevozu | 17117 | 6336 |
| Osiguranje imovine od požara | 301566 | 12845 |
| Ostala osiguranja imovine | 324753 | 55540 |
| Osiguranje od automobilske odgovornosti | 1257835 | 67493 |
| Osiguranje u zračnom prometu | 127 | 1 |

1. Brojeve osiguranja prikažite 3-D strukturnim krugom. Legenda na dnu grafikona mora sadržavati navedene skupine osiguranja. Svaki dio 3D strukturnog kruga mora pokazivati postotak.
2. Na istom radnom listu niže, brojeve šteta prikažite 3-D grupiranim stupčastim grafikonom. Os x mora prikazivati skupine osiguranja a os y broj šteta (raspon na y osi je od 0 do 70000). Naslov grafikona postavite na „Broj šteta“ a stupce ispunite zelenom bojom.
3. Spremite napravljene promjene i MS Excel datoteku nazovite imenom „Vježba 4“ te pozovite nastavnika dizanjem ruke.